
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 922 

7 Οκτωβρίου 1996 


ΥΠΟΥΡΓΙΚΕΣ Α ΠΟΦΑΣΕΙΣ 4 ΕΓΚΡΙΣΕΙΣ 

Αριθ. 1107147/1239/006Α 

Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του άρθρου 83 παρ. 2 του Συντάγματος. 

2. Του άρθρου 16 (παρ. 5) του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

3. Του Π.Δ. 284/1988 «Οργανισμός του Υπουργείου Οι¬ 
κονομικών» (Α’ 128), όπως ισχύει. 

4. Του Π.Δ. 455/1993 (Α' 189), με το οποίο συστάθη- 
καν δύο θέσεις Υφυπουργών στο Υπουργείο Οικονομικών 
και του Π.Δ. 377/96, «Διορισμός Υπουργών, Αναπληρωτή 
Υπουργού και Υφυπουργών» (Α' 244). 

5. Των άρθρων του Ν. 2343/95 «Αναδιοργάνωση Υπη¬ 
ρεσιών του Υπουργείου Οικονομικών και άλλες διατάξεις» 
(Α' 211) και των Προεδρικών Διαταγμάτων, που εκδόθη- 
καν σε εκτέλεση αυτού. 

6. Του άρθρου 6 του Ν. 2390/96 «Μεταρρυθμίσεις στο 
αντικειμενικό σύστημα φορολογίας εισοδήματος και άλ¬ 
λες διατάξεις» (Α' 54). 

7. Του άρθρου 27 του Ν. 2081/1992 (Α' 154), με το 
οποίο προστέθηκε άρθρο 29Α στο Ν. 1558/1985 και το 
γεγονός ότι, από την παρούσα απόφαση δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

Αρθρο 1 

Ο Υπουργός Οικονομικών προσδιορίζει την πολιτική του 
Υπουργείου, στα πλαίσια των αποφάσεων του Υπουργικού 
Συμβουλίου και των λοιπών συλλογικών κυβερνητικών ορ¬ 
γάνων, συντονίζει την εφαρμογή της πολιτικής αυτής και 
εποπτεύει την εφαρμογή της από τις Υπηρεσίες του 
Υπουργείου. 

'Αρθρο 2 

1. Ο Υπουργός Οικονομικών έχει την αποκλειστική αρ¬ 
μοδιότητα της νομοθετικής πρωτοβουλίας. 

2. Στις αρμοδιότητες του Υπουργού Οικονομικών, που 
δεν ανατίθενται στους Υφυπουργούς, περιλαμβάνονται τα 
θέματα: 


α) Του Νομικού Συμβουλίου του Κράτους (Ν.Σ.Κ.), κα¬ 
θώς και η έγκριση των σχετικών γνωμοδοτήσεων του 
Ν.Σ.Κ., με εξαίρεση τις γνωμοδοτήσεις και τα πρακτικά 
αυτού, που αναφέρονται σε θέματα που εκχωρούνται με 
την παρούσα στους Υφυπουργούς Οικονομικών. 

β) Της Διεύθυνσης Οργάνωσης. 

' γ) Της Διεύθυνσης ΠΣΕΑ. 
δ) Του Γραφείου Τύπου και Δημοσίων Σχέσεων, 
ε) Του Γραφείου Κοινοβουλευτικού ελέγχου, 
στ) Υπογραφής των αποφάσεων που προβλέπονται στο 
άρθρο μόνο του Α.Ν. 143/1967 (Α' 165). 

ζ) Της Διοικούσας Επιτροπής του Ταμείου Εθ^ ,ής 
Άμυνας. 

η) Που προβλέπονται στα άρθρα 2 έως 9 του Ν. 2000/ 
91, ως μέλους της Διϋπουργικής Επιτροπής Αποκρατικο¬ 
ποίησης. 

Άρθρο 3 

Στον Υφυπουργό Γεώργιο Δρυ, αναθέτουμε την άσκηση 
των αρμοδιοτήτων επί θεμάτων: 

1. Όλων των Διευθύνσεων, Τμημάτων και Γραφείων, 
που υπάγονται στις Γενικές Διευθύνσεις α) Φορολογίας, 
β) Φορολογικών Ελέγχων, γ) Δημόσιας Περιουσίας και 
Εθνικών Κληροδοτημάτων, δ) Τελωνείων και Ειδικών Φό¬ 
ρων Κατανάλωσης και ε) Οικονομικής Επιθεώρησης. 

2. Των κατωτέρω Δ/νσεων της Γ ενικής Δ/νσης Διοικητι¬ 
κής Υποστήριξης: 

α. Διοικητικού 
β. Προσωπικού ΔΟΥ 
γ. Οικονομικού 

3. Της Διεύθυνσης Ελέγχου Οικονομικού Εγκλήμα¬ 
τος. 

4. Του Γραφείου Ανωτάτης Επιτροπής Τελωνειακών 
Αμφισβητήσεων (ΑΕΤΑ). 

5. Των ΔΙ.Π.Ε.Α. Αθηνών και Θεσσαλονίκης και των ΔΙ.- 
Π.Α.Ε. Πειραιά και Θεσσαλονίκης. 

6. Των Ε.Υ.Τ.Ε. και της ΔΙ.Ε.Τ.Α. 

7. Της Κτηματικής Εταιρείας του Δημοσίου (Κ.Ε.Δ.). 

8. Του Ταμείου Ανταλλάξιμης Περιουσίας και Αποκατά¬ 
στασης Προσφύγων (Τ.Α.Π.Α.Π.). 

9. Της Επιτροπής Ολυμπίων και Κληροδοτημάτων. 

10. Του Γ ραφείου Επικοινωνίας και Πληροφόρησης Πο¬ 
λιτών. 

11. Όλων των Διευθύνσεων που υπάγονται στο Διοικη- 

τικό Τομέα του Γενικού Χημείου του Κράτους (Γ.Χ.Κ.). 

12. Του Γραφείου Ανωτάτου Χημικού Συμβουλίου 
(Α.Χ.Σ.). 

13. Τηή Διεύθυνσης Εκπαίδευσης. 

14. Όλων των Διευθύνσεων του Διοικητικού Τομέα του 
ΚΕ.Π.Υ.Ο. 

15. Των κατωτέρων Ειδικών Αποκεντρωμένων Υπηρε¬ 
σιών: 

α) Της ΥΠ.Ε.Δ.Α. 

β) Των Υ.Ε.Ε. Α.Δ. και Υ.Δ.Ε.Α.Δ. (Υπηρεσιών Εντύπων 
και Αξιών του Δημοσίου). 

16. Του Γραφείου Διεθνών Σχέσεων για τα θέματα που 
ανήκουν στην αρμοδιότητα των ανωτέρω Διοικητικών Το¬ 
μέων, Γενικών Διευθύνσεων και Υπηρεσιών. 

17. Εποπτείας: 

α) Των Καταστημάτων Αφορολογήτων Ειδών (Κ.Α.Ε.). 

β) Του Ειδικού Ταμείου Ελέγχου Παραγωγής και Ποιό¬ 
τητας Αλκοόλης και Αλκοολούχων (Ε.Τ.Ε.Π.Π.Α.Α.). 

γ) Της Ελληνικής Αεροπορικής Βιομηχανίας (Ε.Α.Β.) 
ΑΕ. 

δ) Του Οργανισμού Διαχείρισης Δημόσιου Υλικού 
(ΟΔΔΥ). 

Στις παραπάνω αρμοδιότητες του Υφυπουργού, περι¬ 
λαμβάνεται και η έγκριση των σχετικών γνωμοδοτήσεων 
του Ν.Σ.Κ., ως και η αποδοχή και έγκριση πρακτικών του 
Ν.Σ.Κ., για τα θέματα που ανατίθεται σ’ αυτόν με την πα¬ 
ρούσα. 

Άρθρο 4 

Στον Υφυπουργό Νικόλαο Χριστοδουλάκη αναθέτουμε 
την άσκηση αρμοδιοτήτων επί θεμάτων: 

1. Όλων των Διευθύνσεων, Αυτοτελών Τμημάτων και 
Υπηρεσιών που υπάγονται στο Διοικητικό Τομέα του θη¬ 
σαυροφυλακίου και Προϋπολογισμού και στις Γενικές 
Διευθύνσεις: 

α) Διοίκησης και Δημοσιονομικών Ελέγχων και 

β) Μισθών και Συντάξεων, 

2. Του Μετοχικού Ταμείου Πολιτικών Υπαλλήλων 
(Μ.Τ.Π.Υ.). 

3. Του Γραφείου Διεθνών Σχέσεων για τα θέματα που 
ανήκουν στην αρμοδιότητα του ανωτέρω Διοικητικού Το¬ 
μέα και Γ ενικών Διευθύνσεων. 

4. Της Υπηρεσίας Στατιστικής. 

5. Εποπτείας: 

α) Της Σχολής Επιμόρφωσης Υπαλλήλων του Υπουρ¬ 
γείου Οικονομικών (Σ.Ε.Υ.Υ.Ο.). 

β) Του Ταμείου Παρακαταθηκών και Δανείων. 

γ) Της Διώρυγας Κορίνθου Α.Ε. 

Στις παραπάνω αρμοδιότητες του Υφυπουργού, περι¬ 
λαμβάνεται και η έγκριση των σχετικών γνωμοδοτήσεων 
του Ν.Σ.Κ., ως και η αποδοχή και έγκριση πρακτικών του 
Ν.Σ.Κ., για θέματα που ανατίθενται σ’ αυτόν με την πα¬ 
ρούσα. 

Άρθρο 5 

Από τις ανωτέρω αρμοδιότητες των Υφυπουργών εξαι¬ 
ρούνται: 


Α. Οι αρμοδιότητες που αφορούν στα ακόλουθα θέ¬ 
ματα: 

α) Ερωτήματα και αποφάσεις για την επιλογή, τοποθέ¬ 
τηση, μετακίνηση, απόσπαση, μετάθεση και μετάταξη των 
Προϊσταμένων Διευθύνσεων, Τμημάτων και Αυτοτελών 
Γ ραφείων, καθώς και όλων των λοιπών υπαλλήλων του 
Υπουργείου. 

β) Συγκρότηση υπηρεσιακών συμβουλίων, επιτροπών 
και ομάδων εργασίας. 

γ) Κατανομή θέσεων προσωπικού κατά Οργανική μο¬ 
νάδα. 

δ) Υπογραφή αποφάσεων εξουσιοδότησης υπαλλήλων 
για το χειρισμό διαβαθμισμένου υλικού, άρσης εξουσιοδό¬ 
τησης, συγκρότησης ομάδων πολιτικής άμυνας των κτι¬ 
ρίων του Υπουργείου και όλων των άλλων υπηρεσιών που 
υπάγονται σ’ αυτό, καθώς και συγκρότησης επιτροπών κα¬ 
ταστροφής διασφαλισμένου υλικού. 

ε) Οργάνωσης Υπηρεσιών. 

στ) Αποσπάσεις και μετατάξεις στο Υπουργείο Οικονο¬ 
μικών υπαλλήλων άλλων φορέων. 

ζ) Πράξεις πρόσληψης ή διορισμού προσωπικού του 
Υπουργείου Οικονομικών και Νομικών Προσώπων που 
εποπτεύονται από αυτό και ανάθεσης μίσθωσης έργου σε 
Φυσικά Πρόσωπα. 

Β. Η έκδοση εγκυκλίων και οδηγιών, για τη μεθόδευση 
και το συντονισμό της δραστηριότητας των κατωτέρω 
υπηρεσιών: 

α) Διεύθυνσης Πολιτικής Σχεδίασης Εκτάκτου Ανάγκης 
(Π.Σ.Ε.Α.). 

β) Γ ραφείων Υπηρεσιακών Συμβουλίων. 

Άρθρο 6 

1. Στις κατά τα άρθρα 3 και 4 της παρούσας, αρμοδιότη¬ 
τες των Υφυπουργών με τις εξαιρέσεις του άρθρου 5, πε¬ 
ριλαμβάνονται και η πρόταση έκδοσης ατομικών και κανο¬ 
νιστικών διαταγμάτων ή η συνυπογραφή τους με άλλους 
Υπουργούς ή Υφυπουργούς, η έκδοση κανονιστικών απο¬ 
φάσεων και η έκδοση ατομικών ή κανονιστικών αποφά¬ 
σεων με άλλους Υπουργούς ή Υφυπουργούς. 

2. Για την άρση αμφισβητήσεων, σχετικών με την αρμο¬ 
διότητα οποιοσδήποτε οργάνου του Υπουργείου Οικονο¬ 
μικών, αρμόδιος είναι ο Υπουργός. 

Άρθρο 7 

Η κατά το άρθρο 6 παρ. 1 της παρούσας, αρμοδιότητα 
των Υφυπουργών υπογραφής κανονιστικών διαταγμάτων 
και κανονιστικών αποφάσεων ασκείται παράλληλα και από 
τον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1996 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ 

ΓΙΑΝΝΟΣ ΓΙΑΠΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



